Mille poolest puhas usk erineb kunstist ja teadusest? On ju ka need intransitiivsed, väljuvad ju ka need tõenäosuse teljelt? Vastus on lihtne - kunstiteos ja teadusteos on ikka veel ainelised, ikka veel midagi olevat. Puhas usk aga oma puhtaimas vormis - nimelt selles olekus, mida on kutsutud meditatsiooniks, nt india samadhi - ei ole aineline, ei loo mingit teost, vaid muudab kogu maailma korraga, st muudab mediteerija keha-meelt. Meditatsiooni teoseks" on kogu pidevalt muutuv oleva tervik, kogu maailm, ja alles siin avaldub täiesti selgesti see, et meditatsioon on samas midagi rohkemat kui kogu maailm - ta on virtuaalsus, Väli, Jõud (mis käivitab loomulikult ka kunsti ja teadust, aga need oma teoselisuses vastanduvad muudele olevatele, ja Välja seetõttu nii puhtal kujul võimelda ei luba - ja loomulikult käivitab Väli ka argiilma, aga see teab tast veelgi vähem).